ai4bharat/Pralekha huggingface dataset:
شہری ہوابازی کی وزارت
شہری ہوابازی کی وزارت نے شہری ہوابازی کے سیکریٹریوں کی کانفرنس کا انعقاد کیا
یہ کانفرنس مرکز اور ریاستوں کے درمیان تعاون کو فروغ دے کر اس شعبے میں ترقی کو فروغ دینے کے لیے منعقد کی گئی تھی
شہری ہوا بازی کی وزارت نے تمام ریاستوں اور مرکز کے زیر انتظام علاقوں کے شہری ہوابازی کے سکریٹریوں کی کانفرنس کا انعقاد کیا۔ افتتاحی اجلاس کی صدارت جناب راجیو بنسل، سکریٹری، شہری ہوا بازی کی وزارت، حکومت ہند نے آج وگیان بھون، نئی دہلی میں کی۔
اس کانفرنس کا مقصد شہری ہوا بازی کے شعبے کی ترقی کو بڑھانے کے لیے ریاستی شہری ہوا بازی کے محکموں اور شہری ہوا بازی کی وزارت کے درمیان زیادہ سے زیادہ تعاون اور تال میل کو فروغ دینا ہے۔
کانفرنس کا آغاز شہری ہوا بازی کی وزارت کے سکریٹری کے ابتدائی کلمات سے ہوا اور اس کے بعد شہری ہوا بازی کی وزارت کے مختلف اقدامات اور پروگراموں پر پریزنٹیشنز ، ڈی جی سی اے کی طرف سے ایک پریزنٹیشن،بی سی اے ایس کی طرف سے ایک پریزنٹیشن،اڑان، کرشی اڑان، ہوابازی سکیورٹی، ہوائی اڈوں کی ترقی، گرین فیلڈ ہوائی اڈے، ہیلی پورٹ، ہیلی سیوا، واٹر ایروڈوم وغیرہ امور پر ریاستوں/مرکز کے زیر انتظام علاقوں کے ساتھ بات چیت، شمال مشرقی ریاستوں کی ترقی کی وزارت کے ساتھ تال میل کے پہلوؤں پر بات چیت، ایف ٹی او/ آئی جی آر یو اے/ آر جی این اے یو پر ایک پریزنٹیشن، ہیلی کاپٹروں/ایچ ای ایم ایس پر ایک پریزنٹیشن،ایم آر او /ایئر کارگو اور ڈرونز پر پریزنٹیشنز پیش کئے گئے۔
اپنے افتتاحی کلمات میں جناب راجیو بنسل نے کہا کہ پچھلے سال میں کافی ترقی ہوئی ہے۔ گھریلو فضائی ٹریفک تقریباً کووڈ سے پہلے کی سطح کے قریب ہے، متعدد نئے ہوائی اڈوں کا افتتاح کیا گیا ہے اور نئے روٹس شروع کیے گئے ہیں، ڈرون، ہیلی کاپٹر طبی ہنگامی خدمات اور فریکشنل ملکیت کو فروغ دینے کے لیے پالیسی اقدامات شروع کیے گئے ہیں۔ سکریٹری نے ریاستوں سے اے ٹی ایف پرویٹ کم کرنے کی درخواست کی اور ان ریاستوں کی تعریف کی جنہوں نے پہلے ہی ایسا کیا ہے۔
بنیادی ڈھانچے میں تعاون کے موضوعات مثلاً مختلف قسم کے ہوائی اڈوں کے لیے زمین کی ضرورت کی حد، زمین کے حوالے کرنے سے متعلق زیر التوا معاملات، ٹیکس سے متعلق مسائل جیسے ویٹ،ایف ٹی او،ایم آر او ، وغیرہ کو فروغ دینے کے لیے ٹیکس مراعات، ریاستوں/ مرکز کے زیر انتظام علاقوں کی شہری ہوا بازی کی پالیسیاں مثلاً ریاستوں / مرکز کے زیر انتظام علاقوں کی شہری ہوا بازی کی پالیسیوں اور اس کے اجزاء کو بیان کرنا، ریاستوں جیسے یوپی، گجرات، کرناٹک، اڈیشہ، شمال مشرقی خطہ، وغیرہ کے بہترین طور طریقوں کا اشتراک اور آخری میل تک کنیکٹیویٹی کو فروغ دینے پر کانفرنس کے دوران تبادلہ خیال کیا گیا۔
شہری ہوا بازی کی وزارت کی ایڈیشنل سکریٹری محترمہ اوشا پادھی، شہری ہوا بازی کی وزارت کی جوائنٹ سکریٹری محترمہ روبینہ علی، ڈی جی سی اے کے ڈائریکٹر جنرل، جناب ارون کمار، بی سی اے ایس کے ڈائریکٹر جنرل جناب ذوالفقار حسن، ریاستوں اور مرکز کے زیر انتظام علاقوں کے سکریٹریز/ آفیسر انچارج برائے شہری ہوا بازی اور شہری ہوابازی کے دیگر متعلقہ افراد اور ریاستیں اس تقریب میں موجود تھیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 55
وزیراعظم کا دفتر
وزیر اعظم نے باکسنگ ورلڈ چیمپئن شپ میں گولڈ میڈل جیتنے پر باکسر لولینا بورگوہین کو مبارکباد دی
وزیر اعظم جناب نریندر مودی نے باکسنگ ورلڈ چمپئن شپ مقابلوں میں گولڈ میڈل جیتنے پر باکسر لولینا بورگوہین کو مبارکباد دی ہے۔
ایک ٹویٹ میں وزیر اعظم نے کہا؛
’’ @LovlinaBorgohai کو باکسنگ ورلڈ چیمپئن شپ میں ان کے شاندار کارنامے پر مبارکباد ۔ اس نے بڑی مہارت کا مظاہرہ کیا۔ ہندوستان ان کے گولڈ میڈل جیتنے پر بہت خوش ہے۔‘‘
کامرس اور صنعت کی وزارتہ
حکومت نے موقع دینے والے کی حیثیت سے اسٹارٹ اپ کو بڑھاوا دینے اور اس کی حوصلہ افزائی کے لئے بہت سے فائدے متعارف کرائے ہیں: پیوش گوئل
کسانوں کو مواقع فراہم کرنے اور ان کے لئے مواقع کھولنے کی کوشش ایک بڑی اصلاح ہے جو ہمارے کسانوں کی مدد کرے گا: مرکزی وزیر
کامرس اور صنعت کے مرکزی وزیر پیوش گوئل نے آج کہا ہے کہ حکومت نے موقع دینے والے اپنے رول کی حیثیت سے اسٹارٹ اپ کو بڑھاوا دینے اور اسے حوصلہ دینے کے لئے بہت سے فائدے متعارف کرائے ہیں۔ آئی سی اے آئی کے اسٹارٹ اپ من تھن 0-2 سے خطاب کرتے ہوئے انہوں نے کہا کہ حکومت لگاتار اسٹارٹ اپ ایکو سسٹم کو ان پٹس اور جہت فراہم کررہی ہے، تاکہ ان کی بنیاد کو وسعت دینے میں ان کی مدد کی جاسکے۔
اسٹارٹ اپس کی حمایت کرنے کے بارے میں بات کرتے ہوئے جناب گوئل نے کہا کہ اس میں ٹیکس فائدے شامل ہیں۔ انہوں نے کہا کہ حکومت نے اسٹارٹ اپس کے لئے فنڈس کا ایک فنڈ قائم کیا ہے۔ حکومت ای- مارکیٹ پلیس اسٹارٹ اپ کے لئے ایک مساوی موقع فراہم کرتی ہے تاکہ ملک بھر میں تمام سرکاری انٹرپرائزیز کو اپنی خدمات اور مصنوعات فراہم کی جاسکیں۔
جناب گوئل نے کہا کہ آج ہندوستان خود کفیل بننے کے راستے پر گامزن ہے اور اسٹارٹ اپ راستے کی رہنمائی کررہا ہے۔ ہم انسانی تاریخ کے اہم اور نازک موڑ پر ہیں، جہاں ہمارا عمل براہ راست کئی ارب لوگوں پر اثر ڈالے گا۔ ہمارے صنعت کار ایک سنہری دور پیدا کرسکتے ہیں، جہاں ہمارا اسٹارٹ اپس اپنے عزم، طاقت اور استقامت کے ساتھ ہندوستان کو تمام شعبوں میں ایک لیڈر بنا سکتا ہے۔ انہوں نے کہا کہ چونکہ اسٹارٹ اپ سخت محنت کرتا ہے، اس لیے ہم ان کی کوشش میں انہیں تعاون دیں گے۔
جناب گوئل نے کہا کہ تخلیق، اختراع، ایجاد اور ترقی نئے ہندوستان کی بنیاد اور مین ڈیٹ ہے۔ اس نے معمول میں ہم کو خود کفیل بننے کے لئے طویل مدتی پائیدار حل کی ضرورت ہے۔ انہوں نے کہا کہ ہم نے 2016 میں اسٹارٹ اپ انڈیا پہل شروع کی تھی تاکہ اختراع، ا یجاد اور انٹرپرائز کا ایک ایکو سسٹم تیار کیا جاسکے۔ ہندوستان اس وقت دنیا میں تیسرا سب سے بڑا اسٹارٹ اپ ایکو سسٹم کا ٹھکانہ ہے۔
وزیر موصوف نے امید ظاہر کی کہ چارٹرڈ اکاؤنٹینٹس  وزیر اعظم جناب نریندر مودی کی قیادت میں دور دراز کے گاوؤں اور قصبوں میں بھی صنعت کاری کے جذبے کو بڑھاوا دینے میں مدد کریں گے۔ انہوں نے کہا کہ حکومت کے اشتراک سے کام کرنے والے چارٹرڈ اکاؤنٹینٹس ہندوستان کے عوام اور ملک کے لئے آنے والے سالوں میں بڑی کامیابی کو یقینی بناسکتے ہیں۔
جناب گوئل نے کہا کہ چارٹرڈ اکاؤنٹینٹس سے اپیل کی کہ وہ بڑے فائدوں کو سمجھانے میں پورے کسانوں کی مدد کریں۔انہوں نے کہا کہ ہم انہیں زیادہ متبادل فراہم کرکے ان کے لئے مواقع کے نئے دروازے کھول رہے ہیں۔
جناب گوئل نے ایم ایس ایم ای بزنس کمیونٹی چیک لسٹ جاری کرنے کے لئے آئی سی اے آئی انسٹی ٹیوٹ کو مبارکباد دی۔ انہوں نے کہا کہ انسٹی ٹیوٹ کی جانب سے یہ ایک اور زبردست پہل ہے۔
...............................................................
م ن، ح ا، ع ر
U-7924
(Visitor Counter : 136
بہت چھوٹی، چھوٹی اور درمیانی صنعتوں کی وزارت
کامیابی کی کہانی: نیشنل اسمال انڈسٹریز کارپوریشن صنعتوں کو تحریک دیتا ہے
کانپور کے نذیر باغ سے تعلق رکھنے والے جناب احسان اللہ ایسٹ ویسٹ ٹینرز نامی ایک کارخانے کے مالک ہیں جو ہر قسم کے چمڑے کے سامان، پاپوش، ملبوسات اور کپڑے وغیرہ تیار کرتے ہیں۔
ٹینڈر مارکیٹنگ اسکیم کے تحت نیشنل اسمال انڈسٹریز کارپوریشن کے تعاون سے اُن کے کارخانے کا سالانہ محصول 15 کروڑ روپے ہے۔ نیشنل اسمال انڈسٹریز کارپوریشن لمیٹڈ، کانپور نے اُن کے کارخانے کو رجسٹر کیا اور برانڈ نام ‘ای ڈبلیو ٹی’ کے تحت اُن کی مصنوعات کی تجارتی مارکیٹنگ کے لئے تمام طریقہ کار اور رسمی کارروائیاں مکمل کیں۔ اُنہوں نے اپنا کارخانہ 1999 میں 1 لاکھ روپے کے ابتدائی سرمائے سے لگایا تھا۔
اُن کا ارادہ ہے کہ وہ صنعتوں سے وابستہ روزگار میں اضافہ کریں اور مناسب قیمت، اچھے معیار اور بروقت سپردگی اور ترسیل کے ساتھ بہترین سروس فراہم کرکے صارفین کا اطمینان حاصل کریں۔
وزیراعظم کا دفتر
وزیر اعظم نے کولکاتہ کے درگا پوجا کو یونیسکو کے ذریعہ غیر محسوس ورثے کی فہرست میں شامل کرنے پر خوشی کا اظہار کیا
نئی دہلی۔ 15 دسمبر وزیر اعظم جناب نریندر مودی نے کولکاتہ کے درگا پوجا کو یونیسکو کے ذریعہ غیر محسوس ورثے کی فہرست میں شامل کرنے پر خوشی کا اظہار کیا ہے۔
یونیسکو کے ایک ٹویٹ کے جواب میں، وزیر اعظم نے کہا؛
"ہر ہندوستانی کے لیے بڑے فخر اور خوشی کی بات ہے! درگا پوجا ہماری بہترین روایات اورمعاشرتی اخلاقیات کو اجاگر کرتی ہے۔ اور، کولکاتہ کادرگا پوجا ایک ایسا تجربہ ہے جو ہر کسی کو ہونا چاہیے۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-14337
(
بھاری صنعتوں کی وزارت
فیم II اسکیم کے تحت سبسڈی
بھاری صنعتوں کی وزارت نے یکم اپریل 2019 سے شروع ہونے والی پانچ سالہ مدت کے لیے فاسٹر اڈوپشن اینڈ مینوفیکچرنگ آف الیکٹرک وھیکلس ان انڈیا فیز ٹو  اسکیم وضع کی ہے۔جس میں مجموعی بجٹ سپورٹ 10,000 کروڑ روپئے کا ہے۔ اس مرحلے میں بنیادی طور پر پبلک اور شیئرڈ ٹرانسپورٹیشن کے الیکٹری فکیشن میں توجہ مرکوز کرتا ہے اور اس کا مقصد 7090 ای بسوں، 5 لاکھ ای-3 وہیلرز، 55000 ای-4 وہیلرز پسنجر کاروں اور 10 لاکھ ای-2 وہیلرز کی مانگ میں مدد کرنا ہے۔ اس کے علاوہ، اس اسکیم کے تحت چارجنگ انفرااسٹرکچر تیار کرنے میں بھی مدد کی جاتی ہے۔
فیم انڈیا اسکیم کے فیز II کے تحت 20.07.2023 تک تقریباً 7,40,722 الیکٹرک دو پہیا گاڑیاں فروخت کی گئی ہیں ۔ مزید برآں، ایم ایچ آئی نے درون شہر آپریشن کے لئے 65 شہروں/ایس ٹی یوز/ریاستی حکومت کے اداروں کو 6315 الیکٹرک بسوں کی منظوری دی ہے۔ فی الحال بھارتی صنعتوں کی وزارت میں میں فیم –III- شروع کرنے کی کوئی تجویز زیرغور نہیں ہے۔
بھاری صنعتوں کی وزارت کو کچھ الیکٹرک گاڑیوں کے مینوفیکچررز کی جانب سے حکومت کی فیم انڈیا فیز II اسکیم کے تحت سبسڈی کے غلط استعمال سے متعلق سترہ  شکایات موصول ہوئی ہیں۔ شکایات بنیادی طور پر فیم انڈیا اسکیم فیز-II کے تحت فیزڈ مینوفیکچرنگ پروگرام  کے رہنما خطوط کی خلاف ورزی سے متعلق ہیں۔ تمام شکایتی کیسوں کو دوبارہ تصدیق کے لیے جانچ ایجنسیوں کو بھیج دیا گیا ہے۔ دو او ای ایم کے حوالے سے رپورٹ کی جانچ کے بعد، ان دو او ای ایمز کے ماڈلز کو فیم اسکیم سے معطل کر دیا گیا ہے۔ مزید براں، ان کے زیر التواء دعووں کی کارروائی اس وقت تک روک دی گئی ہے جب تک کہ وہ پی ایم پی ٹائم لائنز پر اپنی تعمیل کو ظاہر کرنے کے لیے وافر ثبوت جمع نہیں کراتے ہیں۔
یہ جانکاری بھاری صنعتوں کے وزیر مملکت جناب کرشن پال گرجر نے آج لوک سبھا میں ایک تحریری جواب میں دی۔
سٹرک ٹرانسپورٹ اور شاہراہوں کی وزارت
وہیکل اسکریپنگ پالیسی، سبھی اسٹیک ہولڈرس کیلئے فائدے مند ہے:گڈکری
نئی دہلی:18،مارچ، 2021:سڑک نقل وحمل اور شاہراہوں کے وزیر جناب نتن گڈکری نے کہا کہ ‘‘نئی وہیکل اسکریپنگ پالیسی سبھی اسٹیک ہولڈرس کیلئے فائدے مند صورتحال پیش کرے گی’’۔ جمعرات کو پارلیمنٹ میں گاڑی اسکریپنگ پالیسی کا اعلان کرنے کے بعد ٹرانسپورٹ بھون میں صحافیوں کو خطاب کرتے ہوئے جناب گڈکری نے کہا،‘‘اس پالیسی کے نتائج سیکورٹی، ایندھن کی کھپت میں کمی اور آلودگی جیسے پہلو شامل ہوں گے’’۔
انہوں نے کہا ‘‘اس پالیسی میں جرمانے جیسے کسی چیز کی تجویز نہیں ہے اور یہ غریبوں کے مفاد میں ہے’’۔ گاڑی اسکریپنگ پالیسی کے فائدے کو اجاگر کرتے ہوئے جناب گڈکری نے کہا ‘‘ٹوٹی پھوٹی گاڑیوں سے کچے مال کا استعمال کرنے کے سبب نہ صرف نئی گاڑیوں کی قیمت میں کمی آئے گی بلکہ ان کے دیکھ ریکھ کی لاگت بھی کم ہوگی اور اس سے اس سیکٹر میں روزگار کے مزید مواقع پیدا کرنے میں مدد ملے گی’’۔ انہوں نے امید ظاہر کی کہ آنے والے ڈیڑھ دو سالوں میں ملک میں تقریباً 100 وہیکل اسکریپنگ مرکز عمل میں ہوں گے اور ان کی تعداد بڑھتی رہے گی۔
وزیر موصوف نے یہ بھی کہا کہ انہوں نے مرکزی وزیر خزانہ اور ریاستوں سے نئی گاڑی کی خریداری پر ساز وسامان اور خدمات ٹیکس میں چھوٹ دینے کی گزارش کی ہے۔ انہوں نے کہا کہ اس اسکریپنگ پالیسی سے ونٹیج کاروں کو باہر رکھا جائیگا۔ انہوں نے یہ بھی کہا کہ سڑک نقل وحمل کی وزارت نے کار کے ایکونومک ماڈل میں اضافی سیکورٹی کے طور پر ایئربیگس رکھنے کو لازم کردیا ہے۔
جناب گڈکری نے اس پالیسی کو کچرا اور معلومات کو دولت میں تبدیل کرنے والا قرار دیا۔
نیتی آیوگ
نیتی آیوگ کے اٹل اختراعاتی مشن نے ایرو انڈیا میں اے ٹی ایل ڈرون ماڈیول جاری کیا
نئی دلّی ، 22 فروری ؍ بنگلورو میں جاری ایرو انڈیا 2019 میں اٹل ٹنکرنگ لیباریٹریوں کے لئے نیتی آیوگ کے اٹل اخترعاتجی مشن اور آئی آئی ٹی ، بمبئی کی ایک اسٹارٹ اپ درونا ایوی ایشن نے اے ٹی ایل ڈرون ماڈیول لانچ کیا ہے : گیٹ ، سیٹ ، گو لانچ کیا ہے ۔ اے ٹی ایل ڈرون ماڈیول کو ڈاکٹر جی ستیش ریڈی، چیئر مین ڈی آر ڈی او اور سنجے جاجو ، جوائنٹ سیکریٹری ، محکمہ دفاعی پروڈکشن ، کے علاوہ اپوروا گوڈبولے ، سی ای او ، درونا ایوی ایشن اور اے آئی ایم کے نمائندگان کے ذریعہ لانچ کیا گیا ۔
(نیتی آیوگ کے سی ای او امیتابھ کانت نے کہا کہ پرواز کا تخیل نو جوانوں کے ساتھ ساتھ بوڑھوں کے لئے بھی ہمیشہ سے دل چسپی کا باعث رہا ہے ۔ اے ٹی ایل ڈرون ماڈیول کے آغاز کے ساتھ بھارت کے نو جوان طلباء بھارت میں کمیونٹی کی مشکلات کو حل کرنے کے لئے اپنا ذاتی ڈرون بنانا اور اسے استعمال کرنا سیکھیں گے ۔
اے آئی ایم کے مشن ڈائرکٹر جناب آر ۔ رمنن نے کہا کہ آج کے چوتھے صنعتی انقلاب کے دور میں طبیعیات ، ریاضی ، کیمسٹری ، انجینئرنگ اور سینسر تکنالوجی کر مربوط کرنے کے لئے ڈرون انتہائی اہم تکنالوجیوں میں سے ایک ہے جس کے استعمال کے ذریعہ ہم اختراعاتی حل کی ایک وسیع دست رسی حاصل کر سکتے ہیں ۔
درونا ایوی ایشن ڈرون اختراعات کے نظریہ کی حامل ڈرون تیار کرنے والی بھارت کی پہلی کمپنی ہے ۔ در حقیقت اے ٹی ایل ڈرون ماڈیول کے ذریعہ اختراعات اور ایجادات کے لئے حد بندی آسمان تک واقع ہے ۔ا طلباء اپنے تعلیمی مضامین ، خاص طور پر فزکس اور ریاضی کو اس ماڈیول سے مربوط کر سکیں گے اور اپنی ہنر مندی کے ذریعہ مسائل کو حل کر سکیں گے ۔
U . 1187
کابینہ
کابینہ نے صحت کےشعبے میں بھارت اور کوٹے ڈی آئیوری کے مابین تعاون سے متعلق مفاہمتی عرضداشت کو منظوری دی
نئی دہلی، 04 مارچ / مرکزی کابینہ نے جمہوریۂ ہند کی وزارت صحت اور کنبہ بہبود نیز جمہوریہ کوٹے ڈی آئیوری کی صحت اور ہیلتھ اینڈ پبلک ہائیجین کی وزارت کے مابین صحت کے شعبے میں تعاون سے متعلق مفاہمتی عرضداشت کو اپنی منظوری دے دی ہے ۔
مذکورہ مفاہمتی عرضداشت تعاون کے درج ذیل شعبوں پر احاطہ کرے گی ۔
- ترقی یافتہ طبی ٹیکنا لوجی ، نیو کلیائی ادویہ ، آنکھ کی پتلی کی تبدیلی ، قلبی سرجری ، نیفرو لوجی ، ہیمو ڈائلسس اور طبی تحقیق کے شعبوں میں ڈاکٹروں ، افسروں اور دیگر صحتی پیشہ وران اور ماہرین کا باہم تبادلہ اور تربیت ۔
- ادویہ اور فارما سیوٹیکل مصنوعات کی ضابطہ بندی ۔
- انسانی وسائل کو فروغ دینے کے سلسلے میں امداد اور حفظانِ صحت سہولتوں کی فراہمی ۔
- طبی اور صحتی تحقیق و ترقیات ۔
- حفظانِ صحت کےشعبے کا انتظام اور عوامی صحتی خدمات ، جن میں ہنگامی حالات میں طبی مقاصد کے تحت متاثرہ افراد کا انخلاء بھی شامل ہے ۔
- جینرک اور لازمی ادویہ کی فراہمی اور ڈرگس سپلائی کے لئے وسائل کی بہم رسانی ۔
- ایچ آئی وی / ایڈز کے شعبے میں اشتراک اور تحقیق ۔
- بڑے پیمانے پر وبائی شکل میں بیماریوں کی نگرانی سے متعلق تکنیک اور حکمت عملی کو بہتر بنانے کے لئے ترقی اور فروغ جاتی اقدامات ۔
- بنیادی حفظان صحت کے شعبے میں بہترین طریقہ ہائے کار کا باہم تبادلہ ۔
- اسپتالوں کے نظام اور کمیونٹی حفظان صحت مراکز کے سلسلےمیں جانکاریوں اور انتظامی امور کا باہم تبادلہ ۔
- صحت عامہ کو فروغ دینا اور طبی فضلے کے انتظام کے سلسلے میں تجربات کو ساجھا کرنا ۔
- انتظامی امور ۔
- صحت عامہ کو فروغ اور بیماریوں کی روک تھام ۔
- غیر متعدی بیماریاں ۔
- پیشہ ورانہ اور ماحولیاتی صحت ۔
- طبی تحقیق ۔
- کوئی بھی دیگر شعبہ ، جس میں باہمی طور پر اتفاق کرکے تعاون کیا جا سکے ۔
تعاون کی تفصیلات طے کرنے کے لئے ایک ورکنگ گروپ تشکیل دیا جائے گا ، جو مذکورمفاہمتی عرضداشت کے نفاذ کے پہلو کی نگرانی بھی کرے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1042
(
سماجی انصاف اور تفویض اختیارات کی وزارت
درج فہرست ذاتوں کے طلباء کے لیے اسکالرشپ اسکیمیں
سماجی انصاف اور تفویض اختیارات کی وزارت کے وزیر مملکت جناب اے نارائن سوامی نے آج راجیہ سبھا میں ایک تحریری جواب میں بتایا کہ سماجی انصاف اور تفویض اختیارات کا محکمہ مرکزی – شعبہ جاتی اسکیم، یعنی نیشنل اوورسیز اسکالرشپ، کو لاگو کرتا ہے ،تاکہ درج فہرست ذاتوں سے تعلق رکھنے والے کم آمدنی والے طلباء، خانہ بدوش اور نیم خانہ بدوش قبائل، بے زمین زرعی مزدوروں اور روایتی کاریگروں کے زمرے کو اعلیٰ تعلیم، بیرون ملک ماسٹرز ڈگری یا پی ایچ ڈی کورسز کی تعلیم حاصل کرنے کے لیے سہولت فراہم کی جا سکے۔
گزشتہ پانچ سالوں کے دوران سماجی انصاف اور تفویض اختیارات کی وزارت  کی این او ایس اسکیم کے تحت بیرون ملک تعلیم حاصل کرنے کے لیے بھیجے گئے درج فہرست ذات کے طلبہ کی تعداد، اور مذکورہ مدت کے دوران مختص کیے گئے فنڈز کی تفصیلات درج ذیل ہیں:-
|
|
نمبر شمار
|
|
مالی سال
|
|ایس سی طلباء کی تعداد
|
|
مختص کردہ فنڈز 
|
|
بی ای
|
|
آر ای
|
|
1
|
|
2018-19
|
|
59
|
|
15.00
|
|
15.00
|
|
2
|
|
2019-20
|
|
62
|
|
20.00
|
|
20.00
|
|
3
|
|
2020-21
|
|
71
|
|
20.00
|
|
30.00
|
|
4
|
|
2021-22
|
|
106
|
|
30.00
|
|
35.00
|
|
5
|
|
2022-23
|
|
140
|
|
36.00
|
|
50.00پچھلے انتخابی سال کے ایوارڈ یافتہ افراد شامل ہیں، جنہوں نے بعد کے سالوں میں بیرون ملک سفر کیا۔
۔۔۔۔۔۔۔۔۔۔۔۔۔۔۔۔۔۔

U-7549
(Visitor Counter : 41
وزارت دفاع
حکومت نے 8 آبدوز شکن کم پانی میں چلنے والے جنگی جہاز تیار کرنے کے لئے جی آر ایس ای کو 6300 کروڑ روپئے مالیت کا ٹھیکہ دیا
نئی دہلی، 29 اپریل / وزارت دفاع نے ہندوستانی بحریہ کے لئے 8 آبدوز شکن کم پانی میں چلنے والے جنگی جہاز  تیار کرنے کے لئے گارڈن ریچ شپ بلڈرس اینڈ انجینئرس لمیٹیڈ  کو ٹھیکہ دیا ہے ۔ یہ ٹھیکہ 6311.32 کروڑ روپئے مالیت کا ہے اور اس پر وزارت دفاع کی جانب سے جوائنٹ سکریٹری اور ایکویزیشن مینجر  جناب روی کانت نے اور جی آر ایس ای کی جانب سے ڈائرکٹر  جناب ایس ایس ڈوگرا نے آج نئی دلّی میں دستخط کئے ۔
یہ بات توجہ طلب ہے کہ ہندوستانی بحریہ نے اپریل ، 2014 ء میں ڈی پی ایس یو شپ یارڈس اور انڈین پرائیویٹ شپ یارڈس کو آر ایف پی جاری کی تھی ۔ اس میں 8 اے ایس ڈبلیو ایس ڈبلیو سی کے ڈیزائن ، تیار کرنے اور سپلائی کرنے کے سلسلے میں جی آر ایس ای کو کامیابی حاصل ہوئی ۔ پہلا جنگی جہاز معاہدے پر دستخط کئے جانے کی تاریخ سے 42 ماہ کے اندر تیار کرکے دینا ہو گا اور باقی جہاز 2 جہاز سالانہ کے حساب سے فراہم کرانے ہوں گے ۔ اس پروجیکٹ کو پایۂ تکمیل تک پہنچانے کی مدت آج سے 84 ماہ ہے ۔ جی آر ایس ای ، اس وقت کئی بڑے پروجیکٹوں پر کام کر رہی ہے ، جن میں پی 17 اے پروجیکٹ کے تحت ہندوستانی بحریہ کے لئے تین راڈار کی زد میں نہ آنے والے جنگی جہاز اے ایس ڈبلیو کورویٹ ، ہندوستانہ بحریہ کے لئے ایل سی یو ، ہندوستانی بحریہ کے لئے 4 سروے کرنے والے جہاز  انڈین کوسٹ گارڈ کے لئے ایف پی وی وغیرہ تیار کرنا شامل ہیں ۔
جی آر ایس ای 1960 ء میں ڈی پی ایس یو کے طور پر اپنے قیام سے لے کر آج تک جنگی جہاز تیار کرنے والا ایک ممتاز ادارہ ہے اور وہ اب تک ملک کے لئے سب سے زیادہ جنگی جہاز فراہم کرا چکا ہے ۔ جی آر ایس ای کے ذریعے اب تک تیار کئے گئے 100 جنگی جہازوں میں جدید جنگی جہازوں سے لے کر آبدوز شکن جنگی جہاز ، فلیٹ ٹینکرس ، تیزی سے حملہ کرنے والے جہاز وغیرہ شامل ہیں ۔ اختراع اور ڈیزائن کے معاملے میں اس شپ یارڈ نے کئی معاملوں میں پہل کی ہے ۔ موجودہ پروجیکٹ سے جی آر ایس ای کا مقام مزید مستحکم ہو گا ۔
ان آبدوز شکن کم پانی میں چلنے والے جنگی جہازوں کا ڈیزائن 750 ٹن کے 25 ناٹس کی رفتار والے جہازوں کی جگہ لینے کے لئے تیار کیا گیا ہے ۔ اس کے علاوہ ، یہ جنگی جہاز ساحلِ سمندر میں بھی پانی کی سطح پر اور اُس کے نیچے مار کرنے کی صلاحیت سے لیس ہوں گے ۔ انہیں ساحلی علاقوں میں رات دن تلاشی اور بچاؤ کے کام میں بھی لگایا جا سکتا ہے ۔ ان کا ایک استعمال یہ بھی ہو سکتا ہے کہ انہیں ملک میں بغیر اجازت داخل ہونے والے تیاروں کے خلاف کارروائی کرنے اور سمندر میں بارودی سرنگیں بچھانے کے لئے بھی استعمال کیا جا سکتا ہے ۔
یہ جہاز انٹر نیشنل میری ٹائم آرگنائزیشن  اور سیفٹی آف لائف ایٹ سی  کے مطابق سمندر میں آلودگی کی روک تھام کے معیارات کے مطابق ہو گا ۔ جی آر ایس ای میں اِن جہازوں کا ڈیزائن اور تیار کئے جانے کا کام حکومتِ ہند کی پہل ‘ میک اِن انڈیا ’ کا ایک اور اہم سنگِ میل ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.1989
(Visitor Counter : 96
محنت اور روزگار کی وزارت
گھریلو ملازمین کی حالت
محنت اور روزگار کی وزارت نے 29 مرکزی لیبر قوانین کو یکجا کرکے محنت کے چار ضابطے نافذ کئے ہیں۔ محنت کے نئے ضابطے یعنی اجرت کا ضابطہ، 2019، پیشہ ورانہ حفاظت، صحت اور کام کے حالات، 2020 اور سماجی تحفظ کا ضابطہ، 2020 کام کے اچھے حالات، اجرت، حفاظت، شکایات کے ازالے کے طریقہ کار اور دیگر سماجی تحفظ کے فوائد گھریلو ملازمین سمیت تمام زمروں کے کارکنوں کوفراہم کرتے ہیں۔
وزارت محنت اور روزگار سے منسلک دفتر لیبر بیورو نے ملک گیر سطح پر گھریلو ملازمین کا ایک سروے کیا ہے۔ یہ سروے ملٹی اسٹیج سیمپلنگ ڈیزائن کی بنیاد پر نمونہ گھرانوں کا انتخاب کرکے کیا گیا ہے جس میں گھریلو ملازمین کے مختلف سماجی و اقتصادی پہلوؤں سے متعلق ڈیٹا اکٹھا کئے گئے ہیں جس میں گھریلو ملازمین کا سائز، سماجی گروپ، معاشی سرگرمی وغیرہ شامل ہیں۔
محنت اور روزگار کی وزارت نے ای-شرم پورٹل بھی شروع کیا ہے، جو گھریلو ملازمین سمیت غیر منظم کارکنوں کا ایک قومی ڈیٹا بیس ہے۔ اسے گھریلو ملازمین سمیت غیر منظم کارکنوں کے رجسٹریشن کے لیے ریاستوں/ مرکز کے زیر انتظام علاقوں کو دستیاب کرایا گیا ہے۔ 28 جولائی 2023 تک، 2.81 کروڑ گھریلو ملازمین نے ای-شرم پورٹل پر رجسٹریشن کرایا ہے۔
یہ جانکاری محنت اور روزگار کے مرکزی وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں دی۔
اسٹیل کی وزارت
خام لوہے کی ماحول دوست نقل و حمل
اسٹیل اور دیہی ترقیات کے وزیر مملکت جناب پھگن سنگھ کُلستے نے آج راجیہ سبھا میں اپنے ایک تحریری جواب میں یہ معلومات دی ہے کہ سرکار نے خام لوہے کی کھدائی ، لوہے اور اسٹیل صنعتوں کے پروجیکٹوں کے لئے ماحولیاتی منظوری حاصل کرنا لازمی کردیا ہے۔ای سی کے پس منظر کی شرائط کے مطابق پروجیکٹ کی تجویز پیش کرنے والوں کو ماحولیات کے مطابق نقل و حمل کو یقینی بنانا چاہئے اور اس پہلو کو اثراتی تجزیے اور ماحولیاتی انتظامی منصوبے میں شامل کرنا چاہئے۔ماحولیاتقانون 1986 میں لوہے اور اسٹیل کی اِکائیوں اور خام لوہے کی کھدائی و پروسیسنگ کے لئے آس پاس کے ہوا کے معیار سمیت ماحولیاتی معیارات کو نوٹیفائی کیا گیا ہے۔ای سی شرائط کے مطابق پروجیکٹ کے علاقوں میں ہوا اور پانی کے معیار کی نگرانی پروجیکٹ کی تجویز پیش کرنے والوں کے ذریعے کی جانی چاہئے اور شش ماہی بنیاد پر اس کی رپورٹ بھی پیش کی جانی چاہئے۔
نائب صدر جمہوریہ ہند کا سکریٹریٹ
بدھ پورنما کے موقع پر نائب صدر جمہوریہ کی عوام کو مبارک باد
نئی دہلی،17؍مئی، نائب صدر جمہوریہ ہند جناب ایم وینکیا نائیڈو نے بدھ پورنما کے مبارک موقع پر عوام کو مبارک باد پیش کی ہے۔ انہوں نے اپنے پیغام میں کہا ہے کہ بھگوان بدھ انتہائی عالی مرتبہ ، روحانی رہنماؤں میں سے ایک تھے ،جو اس سرزمین پر وارد ہوئے۔ انہوں نے کہا کہ بھگوان بدھ کا عدم تشدد اور رحم دلی کا پیغام عالمِ انسانیت کو ایک ترغیب دیتا ہے۔
نائب صدرجمہوریہ ہند کے پیغام کا متن حسب ذیل ہے:
’’میں ’بدھ پورنما‘ کے مبارک موقع پر اپنے ملک کے عوام کو مبارک باد اور نیک خواہشات پیش کرتا ہوں۔
بھگوان بدھ انتہائی عالی مرتبہ اور روشن روحانی رہنماؤں میں سے ایک تھے، جو اس سرزمین پر وارد ہوئے۔ انہوں نے سچائی کی تعلیم دی تھی۔ عدم تشدد اور رحم دلی کا اُن کا آفاقی پیغام انسانوں کی زندگی کی تمام ضروریات کی تکمیل کے لئے پوری دنیا میں انسانیت کو ترغیب دیتی ہے۔ اُس دنیا کے لئے جہاں سبھی لوگ ایک ساتھ مل جل کر رہیں اور پائیدار عالمی امن قائم کرنے کی کوشش کریں۔
خوشی کے اس موقع پر ہم درہم  ، کرونا  اور میتری  کے بھگوان بدھ کے ذریعے دکھائی گئی راہ پر چلنے کا عزم کریں‘‘۔
U-2141
(Visitor Counter : 48
وزارات ثقافت
’ معروف اور کم معروف جدوجہد آزادی کی داستان‘ سے متعلق نمائش کو عوام کے دیکھنے کے لیے 30 اکتوبر تک بڑھا دیا گیا ہے
بھارت کے قومی آثار قدیمہ کی جانب سے منعقدہ ’ معروف اور کم معروف جدوجہد آزادی کی داستان‘ سے متعلق نمائش کو 30 اکتوبر 2022 تک بڑھا دیا گیا ہے۔ اس نمائش کا افتتاح 12 اگست کو ثقافت اور پارلیمانی امور کے وزیر مملکت جناب ارجن رام میگھوال نے کیا تھا اور یہ نمائش 30 ستمبر 2022 تک عوام کے دیکھنے کے لیے کھلی رہے گی ۔
اس نمائش سے عوام میں بے پناہ دلچسپی پیدا ہوئی ہے لہذا اس نمائش کی تاریخ میں توسیع کا فیصلہ کیا گیا ہے۔ یہ نمائش 30 اکتوبر تک عوام کے دیکھنے کے لیے سنیچر ، اتوار اور چھٹیوں والے دن سمیت صبح 10:00 بجے سے شام 5:00 بجے تک کھلی رہے گی۔
یہ نمائش اصل سرکاری دستاویزات، نقشہ نگاری سے متعلق ریکارڈز، اخبارات، نجی کاغذات، عصری تصویروں اور بھارت کے قومی آثار قدیمہ میں موجود ممنوعہ مواد پر مبنی ہے۔
یہ نمائش ملک کے مختلف حصوں میں کئی انقلابی تحریکوں اور جدوجہد کی ایک جھلک پیش کرتی ہے، جس میں : جنگل محل کی بغاوت، یا چوار بغاوت  ، سنبل پور بغاوت، اڈیشہ ، عظیم بغاوت ، کوکا نامدھاری تحریک، پنجاب ، پلیگ کمشنر کا قتل، پونے ، منڈا بغاوت، رانچی ، انوشیلن سمیتی ، علی پور بم سازش کیس ، ہاوڑہ گینگ کیس ، دہلی-لاہور سازش کیس ، غدر پارٹی 1913، چمپارن ستیہ گرہ ، تحریک عدم تعاون ، چوری چورا ، رامپا بغاوت، وشاکھاپٹنم، آندھرا پردیش  ہندوستان سوشلسٹ ریپبلکن ایسوسی ایشن 1923، کاکوری سازش کیس ، نوجوان سبھا ، کیرتی کسان تحریک، 1927، چٹاگانگ آرمری ریڈ ، سول نافرمانی کی تحریک/ ڈانڈی مارچ ، مرکزی اسمبلی بم کیس  اور لاہور سازش کیس ، ہریکا تحریک  ، دی انڈین انڈیپینڈنس لیگ ، بھارت چھوڑو تحریک 1942) اور رائل انڈین نیوی بغاوت 1946 وغیرہ شامل ہیں۔
بھارت کے آثارقدیمہ کے سردست ذخیروں میں 18.00 کروڑ سے زیادہ پبلک ریکارڈ کے صفحات کے مجموعے ہیں ۔ جن میں فائلیں، جلدیں، نقشے، بھارتی صدر جمہوریہ کی طرف سے منظور شدہ بل، معاہدے، نادر مخطوطات اورینٹل ریکارڈز، نجی کاغذات، نقشہ نگاری سے متعلق ریکارڈز، گزٹوں اور گزٹیئرز کے اہم مجموعہ، مردم شماری کے ریکارڈ، اسمبلی اور پارلیمنٹ کے مباحثے، ممنوعہ مواد، سفری اکاؤنٹس وغیرہ شامل ہیں۔ مشرقی ریکارڈ کا ایک بڑا حصہ فارسی، سنسکرت، پالی، پراکرت، اُڑیا وغیرہ زبانوں میں ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں203.30 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا2.76 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,03,30,10,225
|
|
بچی ہوئی خوراکیں
|
|
2,76,84,670
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 203.30کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں2.76 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔